stanford-oval/wikipedia huggingface dataset:
การดำรงตำแหน่งนายกรัฐมนตรีของอภิสิทธิ์ เวชชาชีวะ
มาตรการปราบปรามการประท้วง

อภิสิทธิ์เผชิญหน้ากับจำนวนผู้ที่ไม่พอใจต่อการบริหารงานของรัฐบาลของเขาเอง และท่ามกลางข่าวลือที่ว่าจะมีการยึดอำนาจเกิดขึ้น ในเดือนธันวาคม 2552 รองศาสตราจารย์เจิมศักดิ์ ปิ่นทอง อดีต ส.ว.อ่างทอง เขียนบทความในหนังสือพิมพ์แนวหน้าโดยบอกว่า ประเทศอยู่ในภาวะสงครามกลางเมืองแล้ว แม้ว่ายังไม่มีการสังหารหมู่แต่อย่างใด อภิสิทธิ์ประกาศใช้พระราชบัญญัติความมั่นคงภายในราชอาณาจักร พ.ศ. 2551 และแต่งตั้ง ศูนย์อำนวยการรักษาความสงบเรียบร้อยขึ้นอีกครั้งภายหลังจากที่ยกเลิกพระราชกำหนดในสถานการณ์ฉุกเฉิน พ.ศ. 2548 และศูนย์อำนวยการแก้ไขสถานการณ์แฉุกเฉิน โดยให้ผู้บัญชาการตำรวจแห่งชาติ พล.ต.อ.วิเชียร พจน์โพธิ์ศรี เป็นผู้อำนวยการศูนย์อำนวยการรักษาความสงบเรียบร้อย โดยก่อนหน้านี้ศูนย์อำนวยการรักษาความสงบเรียบร้อย ได้เคยถูกจัดขึ้นมาแล้วก่อนประกาศพระราชกำหนดในสถานการณ์ฉุกเฉิน พ.ศ. 2548 โดยมีนายสุเทพ เทือกสุพรรณ รองนายกรัฐมนตรีเป็นผู้อำนวยการศูนย์อำนวยการรักษาความสงบเรียบร้อย อีกทั้งกระทรวงเทคโนโลยีสารสนเทศและการสื่อสารมีอำนาจ ตาม ประกาศพระราชกำหนดในสถานการณ์ฉุกเฉิน พ.ศ. 2548 และ พระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 ในการปิดเว็บไซต์ ดำเนินการต่อศาลเพื่ออกหมายจับกุม หมายเรียก กับผู้กระทำความผิดต่อองค์พระมหากษัตริย์ไทยและ พระราชบัญญัติกฎอัยการศึก พ.ศ. 2547 ในพื้นที่ 3 จังหวัดชายแดนภาคใต้บางช่วงระยะเวลา
รวมถึงประมวลกฎหมายอาญามาตรา 112 114 116 215 216 พระราชกำหนด แก้ไขเพิ่มเติมประมวลกฎหมายอาญา พ.ศ. 2546
มาตรการปราบปรามการประท้วง > การสั่งฟ้องพันธมิตรประชาชนเพื่อประชาธิปไตย

อภิสิทธิ์ให้สัญญาว่าจะใช้หลักนิติรัฐและสั่งฟ้องแกนนำพันธมิตรประชาชนเพื่อประชาธิปไตยทั้ง 21 คน ที่ต้องรับผิดชอบจากการยึดท่าอากาศยานดอนเมืองและท่าอากาศยานสุวรรณภูมิ เมื่อเดือนกุมภาพันธ์ 2553 ซึ่งยังไม่ได้มีการออกหมายจับคดียึดสนามบิน วันที่ 25 มีนาคม พ.ศ. 2554 ศาลแพ่งได้ตัดสินให้แกนนำพันธมิตรประชาชนเพื่อประชาธิปไตย ต้องจ่ายชดเชยให้การท่าอากาศยานแห่งประเทศไทย 522 ล้านบาท และค่าฤชาทนายความ โจทย์ 8 หมื่นบาท โดยศาลได้พิเคราะห์ว่าพันธมิตรประชาชนเพื่อประชาธิปไตยส่วนหนึ่งได้เข้าไปในหอบังคับการบิน มีเจตนาที่จะยึด หรือก่อให้เกิดความปั่นป่วนวุ่นวาย หรืออันตราอย่างหนึ่งอย่างใด รวมถึงเจตนาขัดขวางการทำงานของอากาศยานให้ชะงักหรือหยุด ลง ในส่วนของศาลอาญาได้อนุมัติให้พนักงานเจ้าหน้าที่ตำรวจฝากขังนายการุณ ใสงาม และ นายไชยวัฒน์ สินสุวงศ์ ซึ่งต่อมาได้รับการประกันตัว ตำรวจได้สั่งฟ้องผู้ต้องหา 114 คนต่อพนักงานอัยการ เพื่อดำเนินคดีอาญาพระราชกำหนดในสถานการณ์ฉุกเฉิน พ.ศ. 2548 พระราชบัญญัติการเดินอากาศ พ.ศ. 2551 พระราชบัญญัติว่าด้วย ความผิดบางประการต่อการเดินอากาศ (ฉบับที่ 2) พ.ศ. 2538 มาตรา 6 ทวิ และมาตรา 11 ประมวลกฎหมายอาญา มาตรา135/1 มาตรา135/2 135/3 และ 135/4 ในส่วนของศาลอาญาอัยการได้สั่งเลื่อนฟ้องคดีพันธมิตร ในคดีร่วมกันกระทำให้ปรากฏแก่ประชาชนด้วยวาจา หนังสือ หรือ วิธีการอื่นใด อันไม่ใช่เป็นการกระทำภายในความมุ่งหมายแห่งรัฐธรรมนูญ หรือ ไม่ใช่เพื่อแสดงความคิดเห็น หรือ ติชม โดยสุจริต เพื่อให้เกิดการเปลี่ยนแปลงในกฎหมายแผ่นดิน หรือ รัฐบาล โดยใช้กำลังข่มขืนใจ หรือ กำลังประทุษร้าย เพื่อให้เกิดความปั่นป่วน หรือ กระด้างกระเดื่องในหมู่ประชาชน ถึงขนาดที่จะก่อความไม่สงบขึ้นในราชอาญาจักร หรือ เพื่อให้ประชาชน ล่วงละเมิดกฎหมายแผ่นดิน มั่วสุมกันตั้งแต่ 10 คนขึ้นไป ใช้กำลังประทุษร้าย ขู่เข็ญ ว่าจะใช้กำลังประทุษร้าย หรือ กระทำการอย่างหนึ่งอย่างใด เพื่อให้เกิดความวุ่นวาย ตามประมวลกฎหมายอาญามาตรา 116 215 216 ในบ้านเมืองโดยมีอาวุธ มากกว่า 8 ครั้งคดียังไม่แล้วเสร็จ
มาตรการปราบปรามการประท้วง > เหตุการณ์ความไม่สงบ พ.ศ. 2553

บทความหลัก: การชุมนุมของแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน พ.ศ. 2553 และ ศูนย์อำนวยการแก้ไขสถานการณ์ฉุกเฉิน
เศรษฐกิจ

จากเหตุการณ์ที่ค่าเงินบาททำสถิติแข็งที่สุดในรอบ 13 ปี ธนาคารแห่งประเทศไทยจึงได้ทำการเข้าแทรกแซงค่าเงินบาทโดยค่าเงินบาทได้ทำสถิติหลุดจาก 30 บาทต่อดอลล่าห์หลายครั้งภายใต้รัฐบาลอภิสิทธิ์ เวชชาชีวะ สัดส่วนหนี้ต่อผลิตภัณฑ์มวลรวมในประเทศ (จีดีพี) เพิ่มเป็น 27.88% มากที่สุดในรอบ 5 ปี นับจากปี 2547 ที่มีสัดส่วนหนี้อยู่ที่ 29.87% ณ ต้นปี พ.ศ. 2552  ด้านดัชนีราคาผู้บริโภคทั่วไป (เงินเฟ้อ) ของประเทศไทย ทำสถิติสูงสุดในรอบ 15 เดือน ประจำเดือนเม.ย.54 เท่ากับ 112.01 % สูงขึ้น 4.04% เมื่อเทียบกับเดือน เม.ย.53 ด้านราคาน้ำมัน รัฐบาลมีนโยบายตรึงราคาน้ำมันดีเซลไม่ให้เกิน 30 บาท ต่อลิตรธนาคารแห่งประเทศไทยยังมีนโยบายเพิ่มทุนสำรองระหว่างประเทศเป็นทองคำโดยกำหนดให้ ทองคำเป็นทุนสำรองระหว่างประเทศที่ 3 เปอร์เซ็นต์ รายงานจากสภาทองคำโลกแสดงให้เห็นถึงการสะสมทองคำของธนาคารแห่งประเทศไทยโดยระบุถึงประเทศไทยเป็นประเทศที่มีทองคำมากเป็นอันดับที่ 33 ของโลกในปี พ.ศ. 2553
ในช่วงเดือนมกราคมถึงเดือนมีนาคม พ.ศ. 2554 มีรายงานว่าธนาคารแห่งประเทศไทยซื้อทองคำเป็นอันดับที่สามของโลกด้วยจำนวน 9.4 ตันรองจาก เม็กซิโก และ รัสเซียเท่านั้น ส่งผลให้อัตราทองคำที่เป็นทุนสำรองระหว่างระหว่างมากกว่า 108 ตันเป็นครั้งแรก
เศรษฐกิจ > เช็คช่วยชาติ

วิกฤตการณ์เศรษฐกิจโลกได้สร้างผลกระทบอย่างมากต่อประเทศไทย จำนวนผู้ว่างงานในเดือนมกราคม 2552 เพิ่มขึ้นเป็น 800,000 คน โดยเปรียบเทียบกับเดือนธันวาคม 2551 ในต้นปี พ.ศ. 2552 เศรษฐกิจถูกคาดหวังว่าจะ
ว่าจ้างตามสัญญา 3% ตลอดทั้งปี อภิสิทธิ์ตอบรับวิกฤตเศรษฐกิจนี้โดยการแจกเช็คช่วยชาติ 2,000 บาท (ประมาณ 75 ดอลลาร์) สำหรับผู้ที่มีรายได้ต่อเดือนต่ำกว่า 15,000 บาท (ประมาณ 500 ดอลลาร์) อย่างไรก็ตามเฉพาะผู้ที่เป็นผู้ประกันตนเท่านั้น อันหมายถึงคนที่อยู่ในระบบประกันสังคม ผู้ว่างงานหรือตกงานไม่สามารถรับเงินจากเช็คช่วยชาติได้ นำมาสู่การวิพากวิจารณ์โดยเฉพาะจากคนในพรรคประชาธปัตย์ อดีตสมาชิกพรรค นายพรรษิษฐ์ ต่อสุวรรณ กล่าวไว้ในจดหมายลาออกจากการเป็นสมาชิกพรรคว่า การแจกเงินสองพันบาทโดยใช้ฐานข้อมูลประกันสังคมนั้นไม่สามารถจะนำเงินไปสู่คนยากคนจนส่วนใหญ่ของประเทศอย่างแท้จริง ไปได้แค่เพียงคนชั้นกลางซึ่งมีข้อมูลอยู่ในทะเบียนฯ เท่านั้น นโยบายนี้เหยียบย่ำหัวใจคนยากคนจนที่ส่วนใหญ่ยากไร้ไม่มีที่ทำกิน ที่อยู่อาศัย จะมีประกันสังคมได้อย่างไร
เศรษฐกิจ > ดัชนีเศรษฐกิจไทย

ดัชนีเศรษฐกิจไทยในรัฐบาลอภิสิทธิ์ เวชชาชีวะ สูงสุดที่ระดับ 1,145.82 จุดในวันที่ 1 สิงหาคม พ.ศ. 2554ซึ่งเป็นการทำลายสถิติดัชนีสูงสุด 15 ปี 3 เดือนเมื่อวันที่ 22กรกฎาคมพ.ศ. 2554 ซึ่งปิดที่ 1,121.04 จุดภายหลังดัชนีเศรษฐกิจไทยได้ขึ้นไปสู่ระดับ 1,107.36 ในวันที่ 20 เมษายน พ.ศ. 2554 สูงสุดในรอบ 15 ปีในขณะที่นายอภิสิทธิ์ เวชชาชีวะเป็นนายกรัฐมนตรี ท่ามกลางวิกฤตการณ์เศรษฐกิจโลกใน พ.ศ. 2551ทำให้ดัชนีหุ้นไทยล่วงลงต่ำสุดในวันที่ 27 ตุลาคม พ.ศ. 2551 ที่ ระดับ 387.43 จุด ต่ำสุดในรอบ 5 ปี 5 เดือนโดยวันที่ 21 พฤษภาคม พ.ศ. 2546 ดัชนีหุ้นไทยปิดที่ 387.37 จุด ในสมัย ทักษิณ ชินวัตร เป็นนายกรัฐมนตรีโดยดัชนีเศรษฐกิจไทยจุดต่ำสุดของรัฐบาลนายอภิสิทธิ์ เวชชาชีวะสูงกว่ารัฐบาลทักษิณ ชินวัตร 0.06 จุด หรือ 0.015 เปอร์เซ็นต์ภายหลังที่นายกรัฐมนตรีประกาศยุบสภาอย่างไม่เป็นทางการในวันที่ 6 พฤษภาคม พ.ศ. 2554 ดัชนีเศรษฐกิจไทย ปิดตลาดที่ 1050.85 ต่ำสุดในรอบ 1 เดือน ลดลงถึง -23.02 จุด หรือ 2.14% ภายในวันเดียว ซึ่งเป็นการลดลงที่มากที่สุดภายในภูมิเอเชียและภูมิภาคโอเชียเนีย
ผลสำรวจ

ตามที่ผลสำรวจโดยเอแบคโพลในรอบเดือนพฤษภาคม 2552 ที่ผ่านมา อภิสิทธ์ได้รับเปอร์เซ็นต์ความพึงพอใจที่ 70% ส่วนเปอร์เซ็นต์ความพึงพอใจของคณะรัฐมนตรีอยู่ที่ 59% และ 9.4% พึงพอใจมาก ภาพรวมของคณะรัฐมนตรีถูกประเมินจากเต็ม 10 ได้ 6.5 โดยผู้ตอบแบบสอบถามส่วนมาก
ภาพรวม

การประกาศพื้นที่ประสบภัยพิบัติอันเนื่องจากกองกำลังจากนอกประเทศเป็นครั้งแรก และประกาศใช้ถึงสองครั้ง ในบางพื้นที่ของอำเภอหรือตำบล 3 จังหวัด ได้แก่ จังหวัดสุรินทร์ จังหวัดบุรีรัมย์ จังหวัดศรีสะเกษ อย่างไรก็ตาม อำเภอบ้านกรวด จังหวัดบุรีรัมย์ประกาศใช้ทั้งอำเภอเป็นครั้งแรกที่มีการประกาศพื้นที่ประสบภัยพิบัติอันเนื่องจากกองกำลังจากนอกประเทศทั้งอำเภอ
แม่ทัพภาคที่ 2 พลโท ธวัชชัย สมุทรสาคร ได้ประกาศ พระราชบัญญัติ กฎอัยการศึก พ.ศ. 2547 ในพื้นที่ตำบลเสาธงชัย อำเภอกันทรลักษ์ จังหวัดศรีสะเกษ ต่อมาได้ประกาศให้พื้นที่ดังกล่าวเป็นพื้นที่ภัยสงคราม โดยอาศัยอำนาจตามพระราชบัญญัติ กฎอัยการศึก พ.ศ. 2547 ทั้งนี้แม้ว่าพื้นที่ดังกล่าวจะเคยมีการประกาศใช้พระราชบัญญัติ กฎอัยการศึก พ.ศ. 2547แต่นับเป็นครั้งแรกที่ทหารใช้อำนาจตามประกาศพระราชบัญญัติ กฎอัยการศึก พ.ศ. 2547 โดยขับไล่ประชาชนไม่อนุญาตให้อยู่ในพื้นที่ และประกาศเป็นเขตภัยสงคราม
การประกาศพระราชกำหนดในสถานการณ์ฉุกเฉิน พ.ศ. 2548 ที่ยาวนานมากที่สุดครั้งหนึ่งในราชอาณาจักรไทย วันที่ 7 เมษายน พ.ศ. 2553-22 ธันวาคม พ.ศ. 2553 และครอบคลุมพื้นที่มากที่สุด 24 จังหวัดภายหลังได้ค่อย ๆ ลดจำนวนจังหวัดลง โดยก่อนหน้านี้ประกาศใช้มาแล้วครั้งหนึ่งช่วง เมษายน พ.ศ. 2552 เฉพาะกรุงเทพมหานครและปริมณฑล
การนำพระราชกำหนดแก้ไขเพิ่มเติมประมวลกฎหมายอาญา พ.ศ. 2546 หรือ ประมวลกฎหมายอาญา มาตรา 135/1 135/2 135/3 และ 135/4 มาใช้ฟ้องร้องในข้อหาก่อการร้ายเป็นครั้งแรก บุคคลที่โดนหมายจับตามข้อหานี้ เช่น อดีตนายกรัฐมนตรี ทักษิณ ชินวัตร และวีระกานต์ มุสิกพงศ์บุคคลที่ถูกคุมขังได้แก่จตุพร พรหมพันธุ์และนิสิต สินธุไพร
บัตรประชาชนรูปแบบใหม่เกิดขึ้นภายใต้รัฐบาลนายอภิสิทธิ์ เวชชาชีวะ ซึ่งปลอมแปลงได้ยากกว่ารุ่นก่อน ๆ และอำนวยความสะดวกให้ประชาชนได้มากขึ้น โดยได้ออก กฎกระทรวง ฉบับที่ 23 (พ.ศ. 2554) ออก ตามความในพระราชบัญญัติบัตรประจำตัวประชาชน พ.ศ. 2526ใจความสำคัญคือการเพิ่ม micro text ป้องกันการปลอมแปลง ซึ่งเมื่อใช้แว่นขยายจะเห็นเป็นตัวอักษร “THAILAND” ต่อเนื่องกันเป็นเส้นสีแดง ซึ่งเป็นที่มาของการต้องออก กฎกระทรวง ฉบับที่ 23เพื่อให้สามารถกระทำได้
ประชาชนชาวไทยที่มีอายุ 7 ปีขึ้นไปต้องมีบัตรประจำตัวประชาชน เป็นกฎหมายใหม่ภายใต้รัฐบาลนี้
มีการแก้ไขรัฐธรรมนูญแห่งราชอาณาจักรไทย พุทธศักราช 2550 ในมาตรา 93-98 มาตรา 190 และประกาศใช้เป็น รัฐธรรมนูญแห่งราชอาณาจักรไทย แก้ไขเพิ่มเติม(ฉบับที่ 2) พุทธศักราช 2554
การยุบสภาผู้แทนราษฎร และการเลือกตั้งใหม่

ภายหลังจากได้ประสบปัญหากับกลุ่มแกนนำต่อต้านเผด็จการแห่งชาต (น.ป.ช.) ที่ได้ชุมนุมกันตั้งแต่ปี (2552 - 2553) นายอภิสิทธิ์ เวชชาชีวะ จึงได้ประกาศยุบสภาผู้แทนราษฎร เมื่อวันที่ 10 พฤษภาคม พ.ศ. 2554 ก่อนที่สภาผู้แทนราษฎรจะครบวาระในเดือนธันวาคม ปีเดียวกัน และกำหนดให้มีการเลือกตั้งใหม่ในวันที่ 3 กรกฎาคม พ.ศ. 2554 ซึ่งทางพรรคประชาธิปัตย์ ก็ได้จัดการปราศรัยมาหลาย ๆ ครั้ง และภายหลังผลการเลือกตั้งออกมา นายอภสิทธิ์ เวชชาชีวะ ได้แพ้การเลือกตั้งให้แก่ พรรคเพื่อไทย โดยได้ที่นั่งในสภาเพียง 159 ที่นั่ง จากพรรคเพื่อไทยได้ที่นั่ง 265 ที่นั่ง เขาจึงตัดสินใจลาออกจากตำแหน่งหัวหน้าพรรคประชาธิปัตย์ ในวันที่ 4 กรกฎาคม พ.ศ. 2554 และกลับไปรับตำแหน่งอีกครั้งตามมติที่ประชุมใหญ่ของพรรค
การสิ้นสุดการดำรงตำแหน่งนายกรัฐมนตรี

หลังจากลาออกจากตำแหน่งหัวหน้าพรรคประชาธิปัตย์ นายอภิสิทธิ์ เวชชาชีวะ ก็ยังคงดำรงตำแหน่งรักษาการนายกรัฐมนตรีต่อไปจนกว่าจะมีการเปิดประชุมสภา และตลอดระยะเวลาที่ทำหน้าที่นายกรัฐมนตรี เขาก็ไม่เหน็ดเหนื่อย และได้จัดการพัฒนาเศรษฐกิจต่าง ๆ เพื่อให้รัฐบาลชุดใหม่สามารถนำไปพัฒนาให้ดียิ่งขึ้น และนายอภิสิทธิ์ ได้ดำรงตำแหน่งนายกรัฐมนตรีจนถึงวันที่ 5 สิงหาคม พ.ศ. 2554 เมื่อสภาผู้แทนราษฎรลงมติเลือก ยิ่งลักษณ์ ชินวัตร เป็นนายกรัฐมนตรีคนใหม่ นายอภิสิทธิ์ ก็ได้แถลงการณ์อำลาตำแหน่งและอำลาสถานที่และขอบคุณประชาชนและนักการเมืองที่ได้ช่วยสนับสนุนเขาตลอดระยะเวลา 2 ปีกว่า ๆ
ดูเพิ่ม

อภิสิทธิ์ เวชชาชีวะ
การลงมติเลือกนายกรัฐมนตรีไทย ธันวาคม พ.ศ. 2551
คณะรัฐมนตรีไทย คณะที่ 59
อภิสิทธิ์ กับ เจ้าหน้าที่ของสหรัฐฯ ณ ท่าอากาศยานนานาชาติพิตส์เบิร์ก
อภิสิทธิ์ กับยูกิโอะ ฮาโตยามะ ในปี 2552
จุ๊ยก๊วย

| --- | --- |

มื้อ: อาหารเช้า
แหล่งกำเนิด: มาเลเซีย สิงคโปร์
ส่วนผสมหลัก: แป้ง หัวผักกาด
 ตำราอาหาร: จุ๋ยก้วย   สื่อ: จุ๋ยก้วย
Chwee Kueh ในซัวเถาประเทศจีน
จุ๋ยก้วย (อังกฤษ: Chwee kueh; จีน: 水粿; พินอิน: shuǐguǒ; เป่อ่วยยี: chúi-kóe; แปลตรงตัว: "ขนมข้าวน้ำ") เป็นขนมประเภทนึ่งแบบหนึ่งที่ได้อิทธิพลจากอาหารจีน พบในยะโฮร์และสิงคโปร์
จุ๋ยก้วยทำจากแป้งข้าวเจ้าผสมกับน้ำ แล้วใส่ลงในถ้วยขนาดเล็ก นึ่งให้สุกจะได้แป้งทรงรูปถ้วย ราดหน้าด้วยหัวไชโป๊ผัด กินกับซอสพริก เป็นอาหารเช้าที่เป็นที่นิยมแบบหนึ่งในสิงคโปร์  และยะโฮร์
โรงเรียนเทศบาล 1 สว่างวิทยา

| โรงเรียนเทศบาล 1 สว่างวิทยา |
| --- | --- |
Municipality School 1 Sawangwhitthaya

ที่ตั้ง

706/6 ถนนประจักษ์ศิลปาคม ตำบลในเมือง อำเภอเมืองหนองคาย จังหวัดหนองคาย 43000
ข้อมูล
ชื่ออื่น: ท.๑
ประเภท: โรงเรียนเทศบาลขนาดใหญ่ แบบสหศึกษา
คติพจน์: วินัยดี มีวิชา กีฬาเด่น เป็นโรงเรียนของชุมชน
สถาปนา: 5 สิงหาคม พ.ศ. 2484
หน่วยงานกำกับ: กรมส่งเสริมการปกครองท้องถิ่น กระทรวงมหาดไทย
ผู้อำนวยการ: นายประเสริฐ บุญฤทธิ์
สี:    เขียว-เหลือง
เพลง: มาร์ชโรงเรียนเทศบาล ๑ สว่างวิทยา
เว็บไซต์: http://www.sawangwittaya1.org
ราชพฤกษ์
โรงเรียนเทศบาล 1 สว่างวิทยา อักษรย่อ (ท.๑) หรือเรียกกันทั่วไปว่า "โรงเรียน ท.1" หรือ "โรงเรียนสว่าง" เป็นโรงเรียนรัฐบาลขนาดใหญ่ สังกัดสำนักการศึกษา เทศบาลเมืองหนองคาย กรมส่งเสริมการปกครองท้องถิ่น กระทรวงมหาดไทย เปิดสอนแบบสหศึกษา (ชาย/หญิง) ตั้งแต่ชั้นประถมศึกษาปีที่ 1 ถึง ชั้นมัธยมศึกษาปีที่ 6 (ป.1-ม.6) เป็นโรงเรียนที่ได้มาตรฐานการศึกษา เริ่มก่อตั้งเมื่อวันที่ 5 สิงหาคม พ.ศ. 2484 ปัจจุบันมีนักเรียนในโรงเรียนทั้งหมดประมาณ 1,400 กว่าคน
ประวัติ

โรงเรียนเริ่มก่อตั้งขึ้นเมื่อ วันที่ 5 สิงหาคม พ.ศ. 2484 กำหนดชื่อโรงเรียนว่า “โรงเรียนวัดศรีคุณเมือง” และใช้ศาลาโรงธรรม(ศาลาการเปรียญ) วัดศรีคุณเมืองเป็นสถานที่เรียน มี นายทองดี มาลาวิทยา ดำรงตำแหน่งครูใหญ่ ในขณะนั้น ระหว่างปี พ.ศ. 2485–2486 ทางราชการได้ แต่งตั้งสับเปลี่ยนผู้มาดำรงตำแหน่งครูใหญ่ ในโรงเรียนอีกหลายท่าน อาทิ นายสุริยา สุริยวงศ์, นายเสริม โสภาเวทย์, นายหา บุษบา, นายกาย เสนจันทร์ฒิไชย และนายบุญ คำทุม ปี พ.ศ. 2487 ได้โอนสังกัดโรงเรียนจากสังกัดเทศบาล กระทรวงมหาดไทย ไปสังกัดในโรงเรียนประชาบาล กระทรวงศึกษาธิการ ตั้งชื่อโรงเรียนใหม่เป็น “โรงเรียนประชาบาล 6 วัดศรีคุณเมือง” ซึ่งยังใช้ศาลาการเปรียญวัดศรีคุณเมือง เป็นสถานที่เรียนต่อไป มี นายกิ่ง เหง้าวิชัย ดำรงตำแหน่งครูใหญ่
ปี พ.ศ. 2489 ได้ประกาศตั้งชื่อโรงเรียนใหม่เป็น “โรงเรียนเทศบาล 6 วัดศรีคุณเมือง” อยู่ในความรับผิดชอบของเทศบาล แต่สังกัดโรงเรียนประชาบาล กระทรวงศึกษาธิการ ปี พ.ศ. 2496 ได้ย้ายสถานที่เรียนจากศาลาการเปรียญวัดศรีคุณเมือง ไปยังโรงเรียนเทศบาลสว่างวิทยา ซึ่งตั้งอยู่ ถนนประจักษ์ ตำบลในเมือง อำเภอเมือง จังหวัดหนองคาย ซึ่งทางราชการได้จัดสถานที่
และก่อสร้างอาคารเรียนถาวรเสร็จเรียบร้อยแล้ว และมี นางศรีสวัสดิ์ รัตนะวรา ดำรงตำแหน่งครูใหญ่ เมื่อวันที่ 1 เมษายน พ.ศ. 2506 ได้โอนสังกัดโรงเรียนจากโรงเรียนประชาบาล กระทรวงศึกษาธิการ ไปสังกัดโรงเรียนเทศบาล กระทรวงมหาดไทย แล้วตั้งชื่อโรงเรียนใหม่เป็น “ โรงเรียนเทศบาลสว่างวิทยา” มีนายแน่น แก้วบริสุทธิ์ ดำรงตำแหน่งครูใหญ่ ปี พ.ศ. 2518–2532 แต่งตั้ง นายมา วงศ์นุกูล ดำรงตำแหน่งครูใหญ่
อาจารย์ใหญ่ ผู้อำนวยการโรงเรียนเทศบาล 1 สว่างวิทยา ตามลำดับ ปี พ.ศ. 2521 เทศบาลเมืองหนองคาย ได้กำหนดเปลี่ยนชื่อโรงเรียนใหม่อีกครั้งเป็น “โรงเรียนเทศบาล 1 สว่างวิทยา” ตามลำดับก่อสร้างโรงเรียนในสังกัดก่อนหลังทั้ง 4 โรงเรียน จนถึงปัจจุบัน ปี พ.ศ. 2533–2534 แต่งตั้ง นางจันทร์ใด อาคมศิลป์ ตำแหน่งผู้ช่วยผู้อำนวยการโรงเรียน รักษาการในตำแหน่งผู้อำนวยการโรงเรียนเทศบาล 1 สว่างวิทยา 2 ปี
พ.ศ. 2535 – 2544 แต่งตั้ง นางสมรศรี เอี่ยมขันทอง ดำรงตำแหน่งอาจารย์ใหญ่, และผู้อำนวยการโรงเรียนเทศบาล 1 สว่างวิทยา ตามลำดับ ปี พ.ศ. 2544–2548 แต่งตั้ง นายสุนิจ คนยัง ผู้อำนวยการระดับ 8 โรงเรียนเทศบาล 2 ชำนาญ อนุเคราะห์ ตำแหน่งผู้อำนวยการโรงเรียนเทศบาล 1 สว่างวิทยา ปี พ.ศ. 2549–2555 แต่งตั้ง นางสาวอรุณี มายุศิริ ดำรงตำแหน่งผู้อำนวยการสถานศึกษา ปี พ.ศ. 2556 – 2559 แต่งตั้ง นายประเสริฐ บุญฤทธิ์ ดำรงตำแหน่งผู้อำนวยการสถานศึกษา
พ.ศ. 2560 – ปัจจุบัน แต่งตั้งนายสิทธิพงศ์  วงศ์นุกูล ดำรงตำแหน่งผู้อำนวยการสถานศึกษา เชี่ยวชาญ โรงเรียนเทศบาล 1 สว่างวิทยา
พ.ศ.  แต่งตั้ง ดร.พัชรินทร์  ชัยจันทร์ ดำรงผู้อำนวยการสถานศึษา โรงเรียนเทศบาล 1 สว่างวิทยา จังหวัดหนองคาย
ตราสัญลักษณ์ประจำโรงเรียน

ตราประจำโรงเรียนเทศบาล ๑ สว่างวิทยา
มีวินัย ใฝ่วิชา กีฬาเด่น เป็นโรงเรียนของชุมชน
นตฺถิ ปญฺญา สมาอาภา หมายถึง แสงสว่าง เสมอด้วยปัญญาไม่มี
สีเขียว สีเหลือง
สีเขียว   หมายถึง   ความสดชื่น ร่มเย็นเป็นสุข
สีเหลือง  หมายถึง ความมีคุณธรรมจริยธรรม อันสูงส่ง
ราชพฤกษ์
สถานที่ภายในโรงเรียน

ข้อมูลอาคารเรียนเมื่อ พ.ศ. 2558
อาคาร 1 (อาคารเรียนนักเรียนชั้น ป.1-ป.2)
อาคาร 2 (อาคารเรียนนักเรียนชั้น ป.1-ป.2)
อาคาร 3 (อาคารเรียนนักเรียนชั้น ม.ปลาย)
อาคาร 4 อาคารเฉลิมพระเกียรติ ๘๒ พรรษา (อาคารเรียนนักเรียนชั้น ป.6 และโรงอาหารชั่วคราว)
อาคาร 5 (อาคารเรียนนักเรียนชั้น ป.3 ป.4และ ป.5)
อาคาร 6 อาคารเฉลิมพระเกียรติ ๗๒ พรรษามหาราชินี (อาคารเรียนนักเรียนชั้น ม.3 และห้องสมุดโรงเรียน)
อาคาร 7 อาคารฉลองสิริราช ๖๐ ปี (อาคารเรียนนักเรียน ม.2)
อาคาร 8 อาคารเฉลิมพระเกียรติ ๘๐ พรรษา (อาคารเรียนนักเรียนชั้น ม.1 และห้องประชุมโรงเรียน)
อาคาร 9 โรงยิม (โรงพลศึกษา)
โรงสระว่ายน้ำ "สว่างวิทย์"
ศาลาที่พักผู้ปกครองของนักเรียน
ศาลาที่พักผ่อนนักเรียน
ศาลาพระพุทธรูปประจำโรงเรียน
สวนหย่อม
โรงอาหารชั่วคราว 2
โรงอาหารชั่วคราว 1
ลานโพธิ์ (สถานที่นั่งพักผ่อนหน้าอาคารเฉลิมพระเกียรติ ๘๐ พรรษา)
ลานกิจกรรมหน้าเสาธง
โดมอเนกประสงค์
เวทีอเนกประสงค์โรงเรียน
บ้านพักครู
ห้องประชุมสว่าง 1
แหล่งข้อมูลอื่น

แผนที่และภาพถ่ายทางอากาศของ โรงเรียนเทศบาล 1 สว่างวิทยา
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
17°53′05″N 102°45′12″E﻿ / ﻿17.88482°N 102.75323°E﻿ / 17.88482; 102.75323
รายชื่อมาสค์ไรเดอร์ที่ปรากฏตัวในมาสค์ไรเดอร์เอ็กเซด

นี่คือ รายชื่อมาสค์ไรเดอร์ที่ปรากฏตัวในมาสค์ไรเดอร์เอ็กเซด เป็นการรวบรวมรายชื่อของมาสค์ไรเดอร์ที่ปรากฏตัวในมาสค์ไรเดอร์เอ็กเซด ในส่วนของมาสค์ไรเดอร์ที่ปรากฏตัวในภาพยนตร์ดูเพิ่มเติมที่ผลงานเรื่องนั้น
ข้อมูลภาพรวม

มาสค์ไรเดอร์ ในซีรีส์นี้หมายถึง ผู้ที่แปลงร่างด้วยพลังของไรเดอร์กาแชทต่อกรกับไวรัสบั๊กสเตอร์ โดยมีที่มาจากวิดีโอเกมต่างๆ ซึ่งการต่อสู้นั้นเป็นการผ่าตัดรักษาผู้ป่วยที่ติดเชื่อไวรัสของบั๊กสเตอร์ ในการรักษานั้นจะต้องใช้ร่างเลเวล 1 เพื่อทำการผ่าตัดไวรัสออกจากผู้ป่วย ซึ่งไวรัสที่ปรากฏจะมีขนาดใหญ่ เมื่อไวรัสพัฒนาการจะทำการแปลงร่างเป็นเลเวล 2 ซึ่งเป็นการรักษาขั้นสุดท้าย
ดีไซน์

ในส่วนของดีไซน์นั้นได้นำต้นแบบมาจากวิดีโอเกมแนวต่างๆ รวมกับกีฬาผาดโผน เนื่องจากเป็นเรื่องยากที่จะสร้างภาพธรรมดาๆ ขึ้นมาโดยอาศัยองค์ประกอบของ "เกม" เพียงอย่างเดียว ดังนั้นเราจึงได้สร้างภาพ "กางเกงขาสั้น" ที่มักพบเห็นได้บ่อยบนตัวเอกของเกมเด็กและอนิเมะและเป็น สัญลักษณ์ของความสะดวกคล่องตัวในการเคลื่อนไหวและกิจกรรมต่างๆ นอกจากนี้สีสันของตัวละครได้ใช้สีเรืองแสงฉูดฉาดที่ไม่เคยใช้มาก่อนในงานก่อนหน้า และมี "ดวงตา" และ "ผม" แบบอะนิเมะที่มักพบในตัวละครในเกม มาใช้เป็นครั้งแรกอีกด้วย
เข็มขัดแปลงร่าง > เกมเมอร์ไดรเวอร์

เกมเมอร์ไดรเวอร์ (ゲーマドライバー) คือเข็มขัดแปลงร่างของมาสค์ไรเดอร์ ตัวเข็มขัดมีสีเหลืองนีออนและสีชมพูนีออน
ผลิตโดยบริษัท เก็นมุ คอร์ปอเรชั่น ถูกสร้างขึ้นมาเพื่อใช้ในการรักษาไวรัสจากโรคเกมโดยมีเงื่อนไขในการใช้คือต้องได้รับผ่าตัดแบบพิเศษเพื่อที่จะสามารถใช้เกมเมอร์ไดรเวอร์ได้ คนธรรมดาหรือบั๊กสเตอร์จะไม่สามารถใช้เกมเมอร์ไดรเวอร์ได้
ข้างซ้ายมีช่องที่ใส่ไรเดอร์กาแชทไว้สำหรับแปลงร่าง เมื่อใส่กาแชทอันแรกลงไปจะมีเสียงว่า "Gashat! Let's Game! Metcha Game! Mutcha Game! What's your name?! I'm a Kamen Rider!" แล้วกลายเป็นเลเวล 1 ด้านขวาคือคันโยกเพื่อเปลี่ยงร่างเป็นเลเวล 2 ขึ้นไปเมื่อดันคันโยกจะมีเสียงคำว่า "Gacchan! " "Level Up!!" ตามด้วยเสียงของกาแชทที่เลเวลอัพ และที่เสียบกาแชทอีกช่องใช้สำหรับอัพเกรดเป็นเลเวล 3 ส่วนเอวข้างซ้ายจะมี คิเมะวาสะสล็อตโฮลเดอร์ เพื่อใช้ท่าไม้ตายของกาแชทต่าง ๆ ที่ใส่ในช่องเมื่อใส่จะมีเสียงคำว่า "คิเมะวาสะ" ตามด้วย "คริติคอลสไตรค์" ของกาแชทที่ใช้ หากกดปุ่มที่ คิเมะวาสะสล็อตโฮลเดอร์ โดยไม่มีกาแชทเสียบ จะเป็นการ เลือกฉาก ซึ่งก็คือการย้ายผู้ใช้และศัตรูไปยังสถานที่ที่เลือกนั่นเอง
มาสค์ไรเดอร์เอ็กเซด

ร่างแปลงของ โฮโจ เอมุ แนวเกมแอคชั่น
| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| แอ็กชันเกมเมอร์ เลเวล 1 | 181 ซม. | 137 กก. | 7.7 ตัน | 11.5 ตัน | 30.5 เมตร | 7.6 วินาที |
| แอ็กชันเกมเมอร์ เลเวล 2 | 205 ซม. | 97 กก. | 5.7 ตัน | 10.2 ตัน | 43.1 เมตร | 3.2 วินาที |
| โรบอทแอ็กชันเกมเมอร์ เลเวล 3 | 205 ซม. | 118.2 กก. | 57 ตัน | 14.3 ตัน | 39.3 เมตร | 4 วินาที |
| สปอร์ตแอ็กชันเกมเมอร์ เลเวล 3 | 205 ซม. | 104 กก. | 10.3 ตัน | 18.4 ตัน | 45.3 เมตร | 3 วินาที |
| เบอร์เกอร์แอ็กชั่นเกมเมอร์ เลเวล 4 | 216 ซม. | 103.7 กก. | 17.7 ตัน | 20.8 ตัน | 45.5 เมตร | 2.9 วินาที |
| ฮันเตอร์แอ็กชันเกมเมอร์ เลเวล 5 (ดราก้อนแฟงก์) | 206.5 ซม. | 117 กก. | 19 ตัน | 25 ตัน | 49 เมตร | 2.7 วินาที |
| ฮันเตอร์แอ็กชันเกมเมอร์ เลเวล 5 (ฟูลดราก้อน) | 206.5 ซม. | 157 กก. | 18.2 ตัน | 24.4 ตัน | 48.7 เมตร | 2.8 วินาที |
มาสค์ไรเดอร์เอ็กเซด > ดับเบิลแอ็กชันเกมเมอร์

ร่างที่ใช้เกมเมอร์ไดรเวอร์ร่วมกับ ไมตี้บราเธอร์ส XX กาแชท ในการแปลงร่าง มีลักษณะคล้ายเลเวล 1 - 2 แต่ความสามารถและพลังมากกว่า ร่างปกติ
| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| ดับเบิลแอ็กชันเกมเมอร์ เลเวล X | 183 ซม. | 139 กก. | 22.2 ตัน | 28.7 ตัน | 54 เมตร | 2.2 วินาที |
| ดับเบิลแอ็กชันเกมเมอร์ เลเวล XXR | 206 ซม. | 99.8 กก. | 32.3 ตัน | 40.6 ตัน | 66.6 เมตร | 2 วินาที |
| ดับเบิลแอ็กชันเกมเมอร์ เลเวล XXL | 206 ซม. | 99.8 กก. | 32.3 ตัน | 40.6 ตัน | 66.6 เมตร | 2 วินาที |
มาสค์ไรเดอร์เอ็กเซด > แม็กซิมั่มเกมเมอร์ เลเวล 99

| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| แม็กซิมัมเกมเมอร์ เลเวล 99 | 256 ซม. | 256 กก. | 99 ตัน | 99 ตัน | 99 เมตร | 0.99 วินาที |
มาสค์ไรเดอร์เอ็กเซด > มุเทคิเกมเมอร์

| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| มุเทคิเกมเมอร์ | 217 ซม. | 119 กก. | 128 ตัน | 128 ตัน | 128 เมตร | 0.128 วินาที |
มาสค์ไรเดอร์เบรฟ

ร่างแปลงของ คางามิ ฮีโระ ที่ใช้พลังของเกมแทดเดิลเควส ในการแปลงร่าง เป็นไรเดอร์รูปแบบอัศวินผู้กล้า แนวเกมมาจากเกม RPG มีอาวุธเป็นกาชาคอนซอร์ด กล่องเอเนอร์จีไอเท็มหลักคือหีบสมบัติ
| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| เควสท์เกมเมอร์ เลเวล 1 | 181 ซม. | 139.5 กก. | 7.7 ตัน | 11.5 ตัน | 30.5 เมตร | 7.6 วินาที |
| เควสท์เกมเมอร์ เลเวล 2 | 203.5 ซม. | 99.5 กก. | 7.5 ตัน | 13.5 ตัน | 32.7 เมตร | 4.2 วินาที |
| บีทเควสท์เกมเมอร์ เลเวล 3 | 205.5 ซม. | 118.2 กก. | 8.7 ตัน | 15.9 ตัน | 35.9 เมตร | 4.2 วินาที |
| ฮันเตอร์เควสท์เกมเมอร์ เลเวล 5 (ดราก้อนเบลด) | 203.5 ซม. | 199.5 กก. | 19 ตัน | 25 ตัน | 49 เมตร | 2.7 วินาที |
| ฮันเตอร์เควสท์เกมเมอร์ เลเวล 5 (ฟูลดราก้อน) | 203.5 ซม. | 157 กก. | 18.2 ตัน | 24.4 ตัน | 48.7 เมตร | 2.8 วินาที |
มาสค์ไรเดอร์เบรฟ > แฟนตาซีเกมเมอร์ เลเวล 50

| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| แฟนตาซีเกมเมอร์ เลเวล 50 | 203.5 ซม. | 120.1 กก. | 61.7 ตัน | 71.6 ตัน | 57 เมตร | 2.2 วินาที |
มาสค์ไรเดอร์เบรฟ > เลกาซีเกมเมอร์ เลเวล 100

| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| เลกาซีเกมเมอร์ เลเวล 100 | 203.5 ซม. | 120.1 กก. | 95.5 ตัน | 98.9 ตัน | 95.7 เมตร | 1 วินาที |
มาสค์ไรเดอร์เบรฟ > ร่างที่ปรากฏนอกจากทีวีซีรีส์ของมาสค์ไรเดอร์เบรฟ

| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| กาแล็กเซียนเควสท์เกมเมอร์ | 203.5 ซม. | 112 กก. | 56.7 ตัน | 65.7 ตัน | 76.5 เมตร | 100 วินาที |
มาสค์ไรเดอร์สไนป์

ร่างแปลงของ ฮานายะ ไทกะ ที่ใช้พลังของเกม แบงแบงชูตติ้ง เป็นไรเดอร์รูปแบบทหารพลซุ่มยิง แนวเกมเป็นแนวกันชูตติง มีอาวุธคือกาชาคอนแม็กนั่ม
| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| ชูตติ้งเกมเมอร์ เลเวล 1 | 178 ซม. | 138.5 กก. | 7.7 ตัน | 11.5 ตัน | 30.5 เมตร | 7.6 วินาที |
| ชูตติ้งเกมเมอร์ เลเวล 2 | 199.5 ซม. | 98.5 กก. | 6.6 ตัน | 11.9 ตัน | 37.9 เมตร | 3.7 วินาที |
| คอมแบทชูตติ้งเกมเมอร์ เลเวล 3 | 201.5 ซม. | 126.0 กก. | 14.0 ตัน | 15.4 ตัน | 46.0 เมตร | 4.0 วินาที |
| ฮันเตอร์ชูตติ้งเกมเมอร์ เลเวล 5 (ดราก้อนกัน) | 199.5 ซม. | 118.5 กก. | 19 ตัน | 25 ตัน | 49 เมตร | 2.7 วินาที |
| ฮันเตอร์ชูตติ้งเกมเมอร์ เลเวล 5 (ฟูลดราก้อน) | 206.5 ซม. | 157 กก. | 18.2 ตัน | 24.4 ตัน | 48.7 เมตร | 2.8 วินาที |
มาสค์ไรเดอร์สไนป์ > ซิมูเลชันเกมเมอร์ เลเวล 50

| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด (ต่อคน) | พลังความเร็ว (100 เมตร) |
| --- | --- | --- | --- | --- | --- | --- |
| ซิมูเลชันเกมเมอร์ เลเวล 50 | 200 ซม. | 160.4 กก. | 60.6 ตัน | 70.7 ตัน | 53 เมตร | 2.3 วินาที |